Mario Been

Mario Been (s. 11. joulukuuta 1963) on alankomaalainen jalkapallovalmentaja ja entinen keskikenttäpelaaja. 

Ura pelaajana

Feyenoord Rotterdamissa jo juniorina pelannut Been aloitti ammattilaisuransa Feyenoordissa kaudella 1982/83. Nuori ja lahjakas Been nousi nopeasti Feyenoordin avausmiehistöön ja oli juhlimassa tuplamestaruutta (Eredivisie ja KNVB Cup) kaudella 1983/84. Samana vuonna hänet palkittiin Kultaisella kengällä Eredivisien lupaavimpana pelaajan. Samana vuonna hän pelasi myös ainoaksi jääneen maaottelunsa Alankomaiden maajoukkueessa.

Been edusti Feyenoordia kaikkiaan kuusi kautta pelaten seurassa 137 liigaottelua ja tehden niissä 53 maalia. 1988 hän siirtyi Italiaan ja Pisa Calcioon, jota hän edusti kolme kautta palaten takaisin kotimaahansa, tällä kertaa Roda JC:hen lokakuussa 1990. Been jatkoi Rodasta SC Heerenveeniin, jota edusti kaudella 1991/92. Seuraava kausi kului Itävallassa FC Tirol Innsbruckissa, mutta peliaikaa tuli vain 14 ottelun verran ja Been palasi takaisin Alankomaihin. Hän lopetti aktiiviuransa kauden 1994/95 jälkeen Excelsior Rotterdamin paidassa.

Meriitit pelaajana

 Alankomaiden Cup: 1984
 KNVB Cup: 1984

Ura valmentajana

Peliuransa jälkeen Been oli poissa viheriöiltä viitisen vuotta, kunnes heinäkuussa 2000 Bert van Marwijk nosti hänet apuvalmentajakseen Feyenoord Rotterdamiin. Been työskenteli van Martwijkin aisaparina neljä kautta ja oli mukana juhlimassa UEFA Cupin voittoa kaudella 2001/02. Van Martwijkin lähdettyä Feyenoordista kesällä 2004 Been jäi pois valmennustehtävistä. Vuotta myöhemmin hän teki debyyttinsä päävalmentajana Excelsior Rotterdamin peräsimessä. Kausi seurassa oli menestyksekäs ja päättyi Eerste Divisien voittoon ja nousuun pääsarjatasolle. 

Menestyskauden jälkeen Been siirtyi NEC Nijmegenin päävalmentajaksi. Ensimmäisellä NEC-kaudellaan hän johdatti seuran Eredivisiessä kymmenenneksi ja kausi 2007/08 päättyi kahdeksanteen sijaan. Eurocup-pudotuspeleissä Been johdatti NECin UEFA Cupiin kaudeksi 2008/09.

Tammikuussa 2009 Been teki sopimuksen kriisiin ajautuneen suurseura Feyenoordin kanssa. Sopimuksen mukaan Been siirtyy heinäkuussa 2009 Feyenoordin uudeksi päävalmentajaksi. Sopimus julkistettiin pian Gertjan Verbeekin potkujen jälkeen. Been agrees to coach Feyenoord Debyyttikaudellaan Been palautti Feyenoordin taistelemaan kärkipään sijoista Eredivisessä. Seura sijoittui lopulta neljänneksi, mutta eroa mestariseura FC Twenteen kertyi 23 pistettä. Eredivisie - Spieltag / Tabelle KNVB Cupissa Beenin suojatit etenivät finaaliin, mutta hävisivät kaksiosaisen finaalisarjan AFC Ajaxille yhteismaalein 6–1. Suarez stellt die Pokalsieg-Weichen 

Kaudella 2010/11 Feyenoord valui jälleen kauemmas Eredivisien kärkikahinoista ja kritiikki Beeniä kohtaan kasvoi. Kymmenes sija riitti kuitenkin seurajohdolle ja Been sai kauden jälkeen jatkaa tehtävässään. Hän kuitenkin erosi itse heinäkuun puolivälissä pelaajilta saamansa kritiikin ja epäluottamuksen vuoksi. Mario Been resigns as Feyenoord coach

Elokuun lopulla 2011 Beenistä tuli Belgian mestarijoukkue KRC Genkin uusi päävalmentaja. Hän korvasi tehtävässä Al-Jazira Clubiin siirtyneen Franky Vercauterenin, joka oli luotsannut seuran Mestarien liigan lohkovaiheeseen. Been nouvel entraîneur  Been luotsasi Genkin Belgian cupin mestariksi toukokuussa 2013. Belgian Cup win for Genk  Kaudella 2013/14 Genk taisteli Belgian liigassa paikasta mestaruuden ratkaisevaan play off -vaiheeseen. Odotuksia heikommat tulokset johtivat lopulta Beenin potkuihin helmikuussa 2014. Mario Been is ontslagen bij Racing Genk

Elokuussa 2016 Been palasi valmennustehtäviin, kun hänestä tuli Dick Advocaatin apuvalmentaja turkkilaisseura Fenerbahçe SK:ssa.Advocaat strikt na Pot ook Been als assistent bij Fenerbahçe Kauden 2016/17 jälkeen Been siirtyi Turkista kyproslaisen APOELin päävalmentajaksi.Κατ' αρχήν συμφωνία με τον προπονητή Mario Been  Been sai kuitenkin potkut jo heinäkuun lopussa 2017 valmennettuaan APOELia vain kolmessa ottelussa.Bliksemontslag Been bij APOEL Nicosia

Meriitit valmentajana

 UEFA Cup: 2002 (apuv.)
 Eerste Divisie: 2006
 KNVB Cup
Hopeaa: 2010
 Belgian cup: 2013

Lähteet

Aiheesta muualla

 Weltfussball.de
 Roda JC Spelers.nl 

Luokka:Alankomaalaiset jalkapalloilijat
Luokka:Alankomaalaiset jalkapallovalmentajat
Luokka:Vuonna 1963 syntyneet
Luokka:Elävät henkilöt